རྒྱ་ནག་གི་ནང་སྲིད་ཐད་ནས་གཙོ་བོ་ཆོས་ལུགས་དད་མོས་རང་དབང་སྐོར་ནས་གླེང་ཡོད་པ་དང་།དེ་ཡང་ཡེ་ཤུའི་ཆོས་ལུགས་དང་།ནང་བསྟན་ཆོས་ལུགས།ཁ་ཆེ་ཨེ་སི་ལམ་ཆོས་ལུགས་ལ་དྲག་གནོན་དམ་དྲག་བྱས་དང་བྱེད་ཀྱིན་པའི་གནད་དོན་གླེང་སྐབས།འདས་པའི་ལོ༡༠འི་ནང་ཚུད་བོད་མི༡༥༠ལྷག་གིས་རང་ལུས་མེར་བསྒྲོན་ནས་རྒྱ་ནག་གཞུང་གིས་ཁོང་ཚོའི་དད་མོས་དང་རིག་གཞུང་ལ་དམ་དྲག་བྱེད་ཀྱིན་པར་ངོ་རྒོལ་བྱས་ཡོད་ཅེས་འབུར་དུ་བཏོན་ནས་གསུངས་ཡོད།དེ་བཞིན་ཡུ་གུར་བ་ས་ཡ་ལས་བརྒལ་བ་སློབ་གསོ་ར་བ་ཟེར་བར་བཅུགས་པ་དེ་ནི་ཡུ་གུར་བའི་ཆོས་དང་རིག་གཞུང་རྨེད་མེད་དུ་གཏོང་རྒྱུའི་ངན་སེམས་དང་།དེ་མིན་ཡི་ཤུའི་ཆོས་ལུགས་ཀྱི་མཚོན་རྟགས་རྒྱ་གྲམ་བཙན་གཏོར་དང་།ཡེ་ཤུའི་གསུང་རབ་མེར་བསྲེགས་པ།ཡི་ཤུའི་རྗེས་འབྲང་བ་བཙོན་འཇུག་བྱས་པར་སུན་འབྱིན་དང་སྐྱོན་བརྗོད་དྲག་པོ་བྱས་འདུག